Les campanes de la Parròquia de Sant Miquel Arcàngel seran tocades a mà el pròxim 4 d’octubre
2025-07-24

Diumenge que ve 4 d’octubre, la Confraria de la Mare de Déu del Roser de Burjassot celebra la seua Festa Major. Un dia molt especial per als membres de la mateixa i, més si cap, perquè comencen recuperant el toc manual de les campanes de la Parròquia de Sant Miquel, gràcies a l’oferiment de l’associació Mestres Campaners de València.

A les 9.30 h del matí es farà un volteig general de campanes i, a partir de les 10 hores, els voltejos de Missa Major, tal com han assenyalat des d’entitat de campaners.

Aquelles persones que vulguen presenciar el toc manual, poden posar-se en contacte amb la Confraria de la Mare de Déu del Roser a través del seu Facebook, Confraria De La Mare De Déu Del Roser De Burjassot. A més, en aquesta mateixa pàgina podran estar informats de tota l’activitat que desenvolupa, al llarg de l’any, l’entitat burjassotera.